31999D0343
L 131/70
JURNALUL OFÍCIAL AL UNIUNII EUROPENE
DECIZIA COMISIEI
din 25 mai 1999
de modificare a Deciziei 97/468/CE de stabilire a listelor provizorii cu unități din țări terțe din care statele membre autorizează importurile de carne de vânat
[notificată cu numărul C(1999) 1373]
(Text cu relevanță pentru SEE)
(1999/343/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
(1)
întrucât listele provizorii cu unitățile producătoare de carne de vânat au fost întocmite prin Decizia 97/468/CE a Comisiei (3);
(2)
întrucât Tunisia a transmis deja o listă cu unitățile producătoare de carne de vânat care, după cum certifică autoritățile responsabile, sunt în conformitate cu normele comunitare;
(3)
întrucât lista provizorie cu unitățile producătoare de carne de vânat poate fi, prin urmare, întocmită pentru Tunisia;
(4)
întrucât măsurile prevăzute de această decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul anexei la prezenta decizie se adaugă la anexa la Decizia 97/468/CE.
Articolul 2
Prezenta decizie se aplică de la 25 mai 1999.
Articolul 3
Prezenta decizie se adresează statelor membre.
Adoptată la Bruxelles, 25 mai 1999.